Document ID: /roh_data/filtered/fineweb-2-filterrobots_roh.jsonl.gz/7283

Il White Turf a San Murezzan chaschuna lingias grassas en la gasetta dal fatg «Galopp intern». La cuminanza d'interess White Turf crititgescha fermamain las structuras dal turnier. Tranter auter vegn crititgà:
- Cursas èn dotadas memia bass, perquai han ins pli paucs chavaltgaders.
- Mancanza d'in program accumpagnant sco i tutga
Per il president da la suprastanza dal White Turf, Thomas Walther, è quella critica dentant nungiustifitgada. Ed er la vischnanca da San Murezzan è cuntenta cun l'organisaziun da la cursa da chavals sco fin ussa. Cunzunt er perquai ch'il focus giascha sin la segirtad e sin las finanzas.
La IG White Turf na fa dentant betg be critica, ella vuless gist surpigliar l'organisaziun da questa occurenza. Ils 10 da settember ha lieu la radunanza generala e là vegn lura gist proponì ina nova suprastanza. Sco president stat l'interprendider Markus Kirchgeorg a disposiziun.
Ord l'archiv
RR novitads 12:00